Tiibetiläisiä pidätetty Australiassa ja Intiassa - Ulkomaat - Uutiset - MTV.fi
Tiibetiläisiä pidätetty Australiassa ja Intiassa
Ulkomaat Julkaistu 15.03.2008 11:06 (Päivitetty 17.03.2008 14:53)
Viitisenkymmentä tiibetiläistä on pidätetty Intian pääkaupungissa Delhissä. Mielenosoittajat yrittivät tunkeutua Kiinan lähetystöön jo toisena peräkkäisenä päivänä.
Mielenosoittajat yrittivät kiivetä lähetystön korkean muurin yli, mutta turvallisuusjoukot taltuttivat heidät, kertoi poliisi. Kymmeniä tiibetiläisiä otettiin myös kiinni lähetystön luona perjantaina.
Myös Australian Sydneyssä useat kymmenet tiibetiläiset yrittivät tunkeutua Kiinan konsulaattiin solidaarisuuden osoituksena Tiibetin tapahtumille. Poliisit käyttivät pamppuja ja pippurisumuttimia mielenosoituksen hajottamiseksi. Useita ihmisiä pidätettiin.
Mielenosoittajat lähtivät Sydneyssä liikkeelle Kiinan kerrottua, että kymmenen ihmistä oli kuollut perjantaisissa mellakoissa Tiibetin pääkaupungissa Lhasassa.
Konservatiivit johtavat Iranin ääntenlaskua Putinin murha-yritys estettiin Venäjän vaalipäivänä